Жалба, подадена на 29 април 2022 г. — Narzieva/Съвет
(Дело T-238/22)
Език на производството: френски
Страни
Жалбоподател: Saodat Narzieva (Ташкент, Узбекистан) (представител: J. Grand d’Esnon, адвокат)
Ответник: Съвет на Европейския съюз
Искания
Жалбоподателят моли Общия съд:
като главно искане, да отмени:
Решение (ОВППС) 2022/582 на Съвета от 8 април 2022 г.1, доколкото засяга г-жа Narzieva,
Регламент за изпълнение (ЕС) 2022/581 на Съвета от 8 април 2022 г.1, доколкото засяга г-жа Narzieva,
Решение (ОВППС) 2022/329 на Съвета от 25 февруари 2022 г.1,
Регламент (ЕС) 2022/330 на Съвета от 25 февруари 2022 г.1 .
при условията на евентуалност, да отмени:
Решение (ОВППС) 2022/582 на Съвета от 8 април 2022 г., доколкото засяга г-жа Narzieva,
Регламент за изпълнение (ЕС) 2022/581 на Съвета от 8 април 2022 г., доколкото засяга г-жа Narzieva,
Член 1, параграф 2, букви е) и ж) от Решение (ОВППС) 2022/329 на Съвета от 25 февруари 2022 г.,
Член 1, параграф 1, букви е) и ж) от Регламент (ЕС) 2022/330 на Съвета от 25 февруари 2022 г.
във всички случаи, да осъди Съвета на Европейския съюз да изплати на г-жа Narzieva сумата от 20 000 EUR в приложение на член 140, буква б) от Процедурния правилник на Общия съд на основание разноски, които тя е трябвало да направи, за да защити интересите си.
Основания и основни доводи
В подкрепа на жалбата си жалбоподателката изтъква осем основания, които по същество са идентични или сходни с изложените по дело T-234/22, Ismailova/Съвет.
____________
1     Решение (ОВППС) 2022/582 на Съвета от 8 април 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 110, 2022 г., стр. 55).
1     Регламент за изпълнение (ЕС) 2022/581 на Съвета от 8 април 2022 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 110, 2022 г., стр. 3).
1     Решение (ОВППС) 2022/329 на Съвета от 25 февруари 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 50, 2022 г., стр. 1).
1     Регламент (ЕС) 2022/330 на Съвета от 25 февруари 2022 година за изменение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 51, 2022 г., стр. 1).